Ando Rannu
Ando Rannu (28. september 1914 Riia – 5. märts 2003) oli eesti dirigent ja puhkpillimängija. Teise maailmasõja aastatel mängis ta Eesti NSV Riiklike Kunstiansamblite Džässorkestris saksofoni. Pärast sõda mängis Eesti NSV Riikliku Filharmoonia džässorkestris, Eesti NSV Riikliku Filharmoonia puhkpilliorkestris ja Eesti NSV Siseministeeriumi puhkpilliorkestris. 1952. aastal lõpetas ta Tallinna Muusikakooli oboe erialal Hartvig Juksari õpilasena. Aastatel 1958–1983 oli ta Tartu kultuurihoone puhkpilliorkestri dirigent. Ta oli ka Riikliku Akadeemilise Teatri Vanemuine orkestrant ja oboe rühma kontsertmeister. Ta on maetud Tartu Maarja kalmistule.